Telšių žydų ligoninė

Telšių žydų ligoninė – Telšiuose buvusi žydų bendruomenės gydymo įstaiga.

Žydų ligoninės pastatas konstruktyvizmo stiliaus, architektas – Jonas Sidabras.Buvusi žydų ligoninė. Telsiai.lt. Nuoroda tikrinta 2024-06-09. Planams statyti antrą aukštą sutrukdė sovietinė ir nacistinė okupacija.

 Istorija 
1919 m. gegužės 28 d. žydų bendrija „Ozė“ mieste įsteigė žydų ligoninę, ji veikė Liepojos gatvės 150 pastate.Vacys Vaivada. Telšiai: straipsniai ir istorijos dokumentai. Mokslo ir enciklopedijų leidykla, 1994, p. 245–249. Ligoninė atidaryta, nes daug žydų ėmė sirgti šiltine. Teigiama, kad šioje ligoninėje sąlygos buvo blogos (naudotas šulinio vanduo, nebuvo vonios). Dirbo daktaras P. Šimkevičius, felčeris, daugiau medicinos darbuotojų dėl lėšų stygiaus nebuvo, ūkvedys dirbo neatlygintinai. Trūkstant lėšų, naktį ligoniai būdavo paliekami neprižiūrimi. Medikamentus tiekdavo Goldnerio vaistinė.

Maždaug 1930 m. prasidėjo naujos žydų ligoninės statyba, kuria rūpinosi draugija „Bikur-Choilius“. Naujosios ligoninės steigimą su žmona inicijavo gydytojas Menuchinas.Telšiai: atminties knyga. Žemaičių muziejus „Alka“, 2022, p. 52.  Finansiškai parėmė JAV įsikūrę iš Telšių kilę žydai (Natanas-Dovydas Krolas paaukojo 6000 litųAdomas Butrimas. Telšių kraštas: istorija, kultūra, meno paminklai. Vilniaus dailės akademijos leidykla, 2005, 104 psl. ar doleriųTelšiai: atminties knyga. Žemaičių muziejus „Alka“, 2022, p. 81.). Pastatyta 1933 m. pabaigoje, o atidaryta 1934 m. vasarį.

Ligoninėje iš pradžių buvo 16 lovų (vėliau jų padaugėjo), operacinė ir laboratorija, rentgeno aparatas, veikė 3 skyriai – terapinis, akušerinis-ginekologinis ir chirurginis.Paveldėkime ateitį. Telšių žinios, 2020-04-07. Nuoroda tikrinta 2024-06-09. Ilgametis vedėjas – daktaras N. Menuchinas. Paskutiniais metais prieš prasidedant Antrajam pasauliniam karui jis dirbo savanoriškais pagrindais.

Ligoninėje gydymas buvo mokamas. Gydyti ne tik žydų tautybės asmenys,Telšiai. Žydai Lietuvoje. Suarchyvuota 2011-11-01. tačiau jiems buvo teikiamas prioritetas.

1939 m. pavadinta N. D. Kraulio vardu.

 Išnašos 

Kategorija:Lietuvos ligoninės
Kategorija:Telšiai
Kategorija:Lietuvos žydų bendruomenės